ประกาศคณะกรรมการกองทุนประกาศคณะกรรมการกองทุนบำเหน็จบำนาญข้าราชการเรื่องการจัดสรรผลประโยชน์สุทธิเข้าบัญชีเงินกองทุน และหลักเกณฑ์วิธีการคิดมูลค่าสินทรัพย์สุทธิของกองทุนส่วนสมาชิกเป็นจำนวนหน่วยและมูลค่าต่อหน่วย(Unitization)[๑] อาศัยอำนาจตามความในมาตรา๒๖ (๑) และ มาตรา ๗๓ แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙คณะกรรมการกองทุนบำเหน็จบำนาญข้าราชการจึงออกประกาศไว้ดังนี้ข้อ๑ให้ยกเลิกประกาศคณะกรรมการกองทุนบำเหน็จบำนาญข้าราชการ เรื่องการจัดสรรผลประโยชน์เข้าบัญชีสมาชิก ลงวันที่ ๘ พฤศจิกายน ๒๕๔๒ และประกาศคณะกรรมการกองทุนบำเหน็จบำนาญข้าราชการเรื่อง การจัดสรรผลประโยชน์เข้าบัญชีสมาชิก (ฉบับที่ ๒) ลงวันที่ ๒๘ ธันวาคม ๒๕๔๓ข้อ๒ ในประกาศนี้กองทุน หมายความว่ากองทุนบำเหน็จบำนาญข้าราชการตามพระราชบัญญัติกองทุนบำเหน็จบำนาญข้าราชการ พ.ศ.๒๕๓๙วันคำนวณผลประโยชน์สุทธิของกองทุน หมายความว่าวันที่ทำการคำนวณหาผลประโยชน์สุทธิของกองทุนสินทรัพย์สุทธิของกองทุนส่วนสมาชิก หมายความว่าต้นเงินกองกลาง ต้นเงินรอตรวจสอบ ต้นเงินสะสม ต้นเงินสมทบ ต้นเงินชดเชยต้นเงินประเดิม และผลประโยชน์ของเงินดังกล่าวทั้งหมดที่ได้รับการจัดสรรแล้วจำนวนหน่วย หมายความว่าจำนวนหน่วยของสินทรัพย์สุทธิของกองทุนส่วนสมาชิกทั้งหมดมูลค่าต่อหน่วย หมายความว่า มูลค่าต่อหน่วยซึ่งคำนวณโดยนำมูลค่าสินทรัพย์สุทธิของกองทุนส่วนสมาชิกหารด้วยจำนวนหน่วยของกองทุนส่วนสมาชิกทั้งหมดณ วันที่คำนวณมูลค่าต่อหน่วยนั้นการชดเชยมูลค่า หมายความว่า ณวันที่มูลค่าต่อหน่วยไม่ถูกต้อง ต้องทำการคำนวณจำนวนหน่วยเพิ่มหรือลดในรายการที่มีการรับเข้าในสินทรัพย์สุทธิของกองทุนส่วนสมาชิกหรือการจ่ายเงินซึ่งมีจำนวนเงินเท่ากับส่วนต่างของมูลค่าต่อหน่วยที่ไม่ถูกต้องกับมูลค่าต่อหน่วยที่ถูกต้องแทนการเพิ่มหรือลดจำนวนหน่วยข้อ๓ กำหนดให้มูลค่าต่อหน่วยที่ตราไว้ (Par Value) ณ วันที่ ๓๑ ธันวาคม ๒๕๔๔ มีมูลค่า ๑๐ (สิบ) บาทข้อ๔ให้กองทุนจัดสรรผลประโยชน์สุทธิเข้าบัญชีเงินกองทุนเป็นรายวัน ดังนี้๔.๑ผลประโยชน์สุทธิของกองทุนรายวัน คำนวณจากผลประโยชน์จากการลงทุน รวมรายได้อื่น ๆทุกประเภท หักด้วยค่าใช้จ่ายในการดำเนินงานของกองทุน ณ วันนั้นโดยใช้เกณฑ์สิทธิ๔.๒ผลประโยชน์จากการลงทุน ให้บันทึกตามเกณฑ์สิทธิเป็นรายวันโดยรวมรายการกำไรหรือขาดทุนที่เกิดขึ้นจากการวัดมูลค่าเงินลงทุน๔.๓รายได้อื่น ๆ ที่ไม่ได้เกิดจากการลงทุน ซึ่งไม่มีนัยสำคัญ ให้บันทึกในวันทำการสุดท้ายของเดือน๔.๔ค่าใช้จ่ายในการดำเนินงานของกองทุน ให้บันทึก ตามเกณฑ์สิทธิเป็นรายวันโดยใช้ค่าเฉลี่ยรายวันจากยอดค่าใช้จ่ายที่เกิดขึ้นจริงในงบการเงินของเดือนก่อนหน้า ทั้งนี้ ให้ทำการปรับปรุงค่าใช้จ่ายตามที่เกิดขึ้นจริงในวันทำการสุดท้ายของเดือน๔.๕ผลประโยชน์สุทธิของกองทุนรายวัน ณวันที่ทำการคำนวณให้จัดสรรเข้าบัญชีเงินกองทุนแต่ละประเภท ภายใน ๓ วันทำการนับจากวันคำนวณผลประโยชน์สุทธิของกองทุนข้อ๕การคำนวณมูลค่าต่อหน่วยของสิ้นวันทำการสำหรับกองทุนส่วนสมาชิกเพื่อใช้สำหรับรายการของกองทุนส่วนสมาชิกให้ทำภายในวันทำการถัดไปนับจากวันจัดสรรผลประโยชน์สุทธิข้อ๖ การใช้ตัวเลขทศนิยมของจำนวนหน่วยและมูลค่าต่อหน่วย ให้กองทุนดำเนินการ ดังต่อไปนี้๖.๑คำนวณจำนวนหน่วยเป็นตัวเลขโดยมีทศนิยมสี่ตำแหน่ง ตั้งแต่ตำแหน่งที่ห้าให้ตัดทิ้ง๖.๒คำนวณมูลค่าต่อหน่วยเป็นตัวเลขโดยมีทศนิยมสี่ตำแหน่งตั้งแต่ตำแหน่งที่ห้าให้ใช้การปัดเศษตามหลักสากล (มีค่าตั้งแต่ ๕ ให้ปัดขึ้น)ข้อ๗ให้กองทุนใช้มูลค่าต่อหน่วยของสิ้นวันทำการที่คำนวณเป็นมูลค่าต่อหน่วยที่ใช้สำหรับการทำรายการของกองทุนส่วนสมาชิกในวันทำการถัดไปข้อ๘ให้กองทุนประกาศมูลค่าต่อหน่วยอย่างน้อยเดือนละ ๑ ครั้ง ทั้งนี้ให้รวมถึงการปิดประกาศหน้าสำนักงาน เพื่อให้สมาชิกสามารถตรวจสอบอ้างอิงได้ข้อ๙ในกรณีที่มีมูลค่าต่อหน่วยไม่ถูกต้องแตกต่างจากมูลค่าต่อหน่วยที่ถูกต้องตั้งแต่ร้อยละ ๐.๕ ขึ้นไปของมูลค่าต่อหน่วยที่ถูกต้อง ให้ดำเนินการชดเชยมูลค่าเว้นแต่การที่มูลค่าต่อหน่วยที่ไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ข้อ๑๐การชดเชยมูลค่ากรณีมูลค่าต่อหน่วยที่ไม่ถูกต้องต่ำกว่ามูลค่าต่อหน่วยที่ถูกต้อง(Understate) ให้ดำเนินการ ดังนี้๑๐.๑ลดจำนวนหน่วยสำหรับรายการรับเข้าของกองทุนส่วนสมาชิก๑๐.๒จ่ายเงินเพิ่มสำหรับสมาชิกที่สิ้นสุดสมาชิกภาพข้อ๑๑การชดเชยมูลค่ากรณีมูลค่าต่อหน่วยที่ไม่ถูกต้องสูงกว่ามูลค่าต่อหน่วยที่ถูกต้อง(Overstate) ให้ดำเนินการ ดังนี้๑๑.๑เพิ่มจำนวนหน่วยสำหรับรายการรับเข้าของกองทุนส่วนสมาชิก๑๑.๒ลดจำนวนเงินที่จ่ายสำหรับสมาชิกที่สิ้นสุดสมาชิกภาพข้อ๑๒ ประกาศนี้ให้มีผลบังคับใช้สำหรับการจัดสรรผลประโยชน์สุทธิและการคิดคำนวณมูลค่าสินทรัพย์สุทธิของกองทุนส่วนสมาชิกตั้งแต่วันที่๑ มกราคม ๒๕๔๕ เป็นต้นไปบทเฉพาะกาล ข้อ๑๓ในกรณีที่กองทุนยังไม่สามารถจัดสรรผลประโยชน์สุทธิรายวันเข้ากองทุนส่วนสมาชิกได้ให้ทำการจัดสรรเข้าเป็นรายเดือนในวันทำการสุดท้ายของเดือน แต่ทั้งนี้ต้องไม่เกินวันที่ ๑ มีนาคม ๒๕๔๕ประกาศ ณ วันที่ ๒๑กุมภาพันธ์ พ.ศ. ๒๕๔๕สมใจนึก เองตระกูลปลัดกระทรวงการคลังประธานกรรมการกองทุนบำเหน็จบำนาญข้าราชการศุภชัย/พิมพ์๒๕ สิงหาคม ๒๕๔๗นวพร/สุนันทา/ตรวจ๒ กันยายน ๒๕๔๗โชติกานต์/ปรับปรุง๒๙ เมษายน ๒๕๕๙[๑] ราชกิจจานุเบกษา เล่ม ๑๒๑/ตอนพิเศษ๕๔ ง/หน้า ๑๐๘/๑๒ พฤษภาคม ๒๕๔๗